杜麗莎

杜麗莎係香港女歌手，邵氏兄弟旗下藝人。1960年代起活躍喺香港樂壇，代表作有《眉頭不再猛皺》、《仍然記得嗰一次》、《珠海梟雄》、《假如》、《真愛》、《熱過之後》、《I Believe I Can Fly》等。

佢都係歌唱老師，好多香港歌手都出自佢，如林憶蓮、鄭秀文、許志安、梁漢文、關心妍、薛凱琪、梁詠琪、傅穎、鄭融、張栢芝、王祖藍、去世女歌手陳僖儀等。

個人生平 
佢喺聖德肋撒醫院出世，中菲混血兒，原名Teresa Carpio，佢中文名「杜麗莎」係香港諧星唐納後來幫佢改嘅。佢小學讀保良局賈梅士學校，升中試成績唔錯，原可升讀聖保祿女校，但為咗幫補家計而輟學賣唱。

佢成長喺一個音樂世家：阿爸Fernando Carpio為60、70年代香港出名爵士樂鼓手，有「香港鼓王」之稱；歌手韋綺姍係佢嘅堂妹。佢自細就跟阿爸學唱歌，十幾歲就公開表演同推出個人唱片。

佢曾喺60年代尾—70年代中大紅大紫，當時主要唱英文歌。70年代尾，佢喺重紅緊嘅時候毅然放棄一切，遠嫁美國，生咗個女T.V.。80年代初，佢帶埋屋企人返香港，當時香港已變咗粵語歌嘅天下，呢個時候佢先開始轉唱粵語歌。返嚟唔到幾年，佢就同首任丈夫離婚收場。90年代初，已成為歌唱老師嘅佢再次離開香港，喺加拿大同現任丈夫結婚，到千禧年初再次返嚟香港，舉行過演唱會，如「杜麗莎真愛演唱會」同「仍然最愛林子祥杜麗莎演唱會」，同推出咗幾張翻唱專輯，包括收錄喺張學友名曲《愛是永恆》嘅《The Best Of Times》；但唔再係以歌唱為主，而是主力培育後輩，喺2006年開設杜麗莎國際演藝學院。2008年，佢獲頒香港樂壇最高榮譽金針獎。2010年，佢擔任音樂類真人實境騷節目《超級巨聲2》嘅評委。2017年1月，加盟湖南衛視《歌手2017》、為首發歌手，喺第二輪遭到淘汰，之後喺突圍賽演唱《Rumour Has It》同《Someone Like You》以第二名突圍成功，再喺半決賽遭到淘汰。

佢個女喺美國出世，都係藝人，參與過幾部美國電影同電視嘅演出，包括電影《戀愛心曲》。

音樂作品

英語專輯

粵語專輯

電視作品 
1989年：《蓋世豪俠》飾演皇甫二娘
2004年：《赤沙印記@四葉草.2》飾演葉菁之姨

電影作品 
1984年：《開心鬼》飾演李主任
1985年：《開心鬼放暑假》
1985年：《開心樂園》
1988年：《黑心鬼》飾演客串：Mrs.Roberson
1988年：《義膽紅唇》飾演客串 余斯文
1989年：《富貴再三逼人》飾演魚蛋婆
1996年：《嫲嫲帆帆》飾演常滿
2003年：《行運超人》 飾演葉太
2003年：《六樓後座》 飾演梁Wing母
2006年：《寶貝計劃》
2012年：《八星抱喜》

綜藝節目 
2010年： 無綫電視《超級巨聲2》
2016年8月20號： 北京衛視《跨界歌王》
2017年：湖南衛視《歌手2017》、江蘇衛視《金曲撈》

《歌手2017》 
2017年1月，加盟湖南衛視《歌手2017》、為首發歌手，喺第二輪遭到淘汰，之後喺突圍賽演唱《Someone Like You》同《Rumour Has It》以第二名突圍成功，再喺半決賽遭到淘汰。

香港女歌手
類:用英文名譯名做藝名嘅香港藝人